
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου. 23 
12 Φεβρουάριου ΤθΟϋ 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

32 Τροποποίηση του Π.Δ. 355/94 «Προσαρμογή της 
Ελληνικής Νομοθεσίας προς τις διατάξεις της 
οδηγίας 89/684/ΕΟΚ της 21ης Δεκεμβρίου 
1989 που αφορά την επαγγελματική κατάρτιση 
των οδηγών οχημάτων που μεταφέρουν οδικώς 
επικίνδυνα εμπορεύματα. 1 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Αναδρομική χορήγηση της ειδικής αποζημίωσης (άρ¬ 
θρο 7 Ν. 2019/1992 και 41 Ν. 2065/1992) 
στους υπαλλήλους της Βουλής. 2 

ΑΠΟΦΑΣΕΙΣ 

Εκχώρηση - αναδοχή μεταξύ των πιστωτικών ιδρυμά¬ 
των που λειτουργούν στην Ελλάδα δανείων σε 
δραχμές ή σε συνάλλαγμα. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 9/9.1.1996 αρμοδιότη¬ 


τας Υπουργείου Εμπορικής Ναυτιλίας. 4 

Διόρθωση σφάλματος στο Π.Δ. 22/1996 αρμοδιότητας 
Υπουργείου Δημόσιας Τάξης. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 32 

( 1 ) 

Τροποποίηση του Π.Δ. 355/94 «Προσαρμογή της Ελληνι¬ 
κής Νομοθεσίας προς τις διατάξεις της οδηγίας 89/ 
684/ΕΟΚ της 21ης Δεκεμβρίου 1989 που αφορά την 
επαγγελματική κατάρτιση των οδηγών οχημάτων που 
μεταφέρουν οδικώς επικίνδυνα εμπορεύματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 
«Εφαρμογή του Κοινοτικού Δικαίου» (Α' 34) όπως αντικα- 
ταστάθηκε με την παρ. 4 του άρθρου 6 του Ν. 1440/1984 
(Α' 70) και τροποποιήθηκε με το άρθρο 31 του Ν. 2076/ 
1992 (Α' 101) καθώς και με το άρθρο 19 του Ν. 2367/95. 


2. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

3. Την με αριθμ. 645/1995 γνωμοδότηση του Συμβου¬ 
λίου της Επικράτειας, με πρόταση των Υπουργών Εθνικής 
Οικονομίας και Μεταφορών και Επικοινωνιών, αποφασί¬ 
ζουμε: 

Άρθρο 1 

1. Η περίπτωση α της παραγράφου 4 του άρθρου 3 του 
Π.Δ. 355/94 αντικαθίσταται ως εξής: 

«α. Απολυτήριο υποχρεωτικής εκπαίδευσης όπως αυτή 
ίσχυε κατά το χρόνο κτήσεως του απολυτηρίου. Ειδικά, για 
τους έχοντες ασκήσει το επάγγελμα οδηγού οχημάτων 
επικινδύνων εμπορευμάτων για διάστημα τουλάχιστον 6 
μηνών κατά την διετία πριν την 15η Νοεμβρίου 1994 και 
σε περίπτωση αδυναμίας προσκόμισης του απολυτηρίου 
υποχρεωτικής εκπαίδευσης θα υποβάλλεται υπεύθυνη 
δήλωση του ενδιαφερομένου ότι έχει τις γνώσεις της υπο¬ 
χρεωτικής εκπαίδευσης». 

2. Η περίπτωση δ της παραγράφου 4 του άρθρου 3 του 
Π.Δ. 355/94 αντικαθίσταται ως εξής: 

«δ. Επιτυχία σε σχετικές εξετάσεις που διενεργούνται 
με μέριμνα των οικείων Υπηρεσιών Συγκοινωνιών σε ημε¬ 
ρομηνίες που θα καθορίζονται με απόφαση του κατά τό¬ 
πους Νομάρχη. Τα χρονικά διαστήματα μεταξύ δύο διαδο¬ 
χικών εξεταστικών περιόδων δεν θα είναι μικρότερα των 
δύο μηνών. Ειδικά για το έτος 1995, ο προγραμματισμός 
των εξετάσεων θα πραγματοποιηθεί σύμφωνα με από¬ 
φαση του Γενικού Γραμματέα Μεταφορών και Επικοινω¬ 
νιών». 

3. Στο άρθρο 9 του Π.Δ. 355/94 προστίθεται παράγρα¬ 
φος 6 που έχει ως εξής: 

«Η ισχύς των παραγράφων 3 και 4 του παρόντος άρθρου 
αρχίζει από 1.1.1996». 

Άρθρο 2 
Ισχύς 

Η ισχύς του παρόντος διατάγματος αρχίζει από της δη- 
μοσιεύσεώς του στην Εφημερίδα της Κυβερνήοεως. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 7 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΊΑΝΝΟΣ ΠΑΠΑΝΤΩΝΙΟΥ ΧΑΡΑΛΑΜΠΟΣ ΚΑΣΤΑΝΙΔΗΣ 
-♦- 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

( 2 ) 

Αναδρομική χορήγηση της ειδικής αποζημίωσης (άρθρο 7 
Ν. 2019/1992 και 41 Ν. 2065/1992) στους υπαλλή¬ 
λους της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 
ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την από 5.2.1996 πρόταση του Προέδρου της Βου¬ 
λής. 

3. Την κατά τη ΞΗ' συνεδρίαση της 5ης Φεβρουάριου 
1996 ομόφωνη απόφαση της Ολομέλειας της Βουλής των 
Ελλήνων. 

4. Το άρθρο 150 του Κανονισμού της Βουλής (Μέρος Β' 
- Προσωπικό), παραγγέλλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτή που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 
Για την αναδρομική χορήγηση της ειδικής αποζημίωσης 
(άρθρο 7 Ν. 2019/92 και 41 Ν. 2065/92) στους υπαλ¬ 
λήλους της Βουλής. 

Η ΒΟΥΛΗ ΤΩΝ ΕΛΛΗΝΩΝ 
Αποφασίζει ομόφωνα: 

Στο, κατά το άρθρο 33 του Κανονισμού της Βουλής (Μέ¬ 
ρος Β'). προσωπικό της Βουλής χορηγείται, αναδρομικά 
από 23.3.1990 και μέχρι του χρόνου που θεσπίστηκε η 
καταβολή της και σ' αυτούς, η ειδική αποζημίωση του άρ¬ 
θρου 7 του Ν. 2019/1992 (ΦΕΚ 34Α/28.2.92) όπως αυτή 
μετατράπηκε σε ειδικό επίδομα με το άρθρο 41 του Ν. 
2065/1992 (ΦΕΚ 113Α/22.6.1992). Η πληρωμή των 
οφειλομένων ποσών στους δικαιούχους θα γίνει σε δό¬ 
σεις. 

Με αποφάσεις του Προέδρου της Βουλής θα καθορι- 
σθούν ο τρόπος καταβολής, οι δόσεις και το ποσοστό 
κάθε μιας επί των συνολικών ποσών, ο χρόνος αποδόσεως 
του αναλογούντος φόρου και κρατήσεων, καθώς και κάθε 
άλλη αναγκαία λεπτομέρεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1996 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


Α ΠΟΦΑΣΕΙ Σ 

( 3 ) 

Εκχώρηση - αναδοχή μεταξύ των πιστωτικών ιδρυμάτων 
που λειτουργούν στην Ελλάδα δανείων σε δραχμές ή 
σε συνάλλαγμα. 

(Συνεδρίαση 569/5.1.96, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ . 

Αφού έλαβε υπόψη: 

α) Την απόφασή της 373/18/5.11.87, όπως ισχύει, με 
την οποία έχει επιτραπεί η μεταξύ των τραπεζών εκχώ¬ 
ρηση - αποδοχή ορισμένων κατηγοριών δανείων σε δραχ¬ 
μές και σε συνάλλαγμα, 
β) Αιτήματα πιστωτικών ιδρυμάτων, 
γ) Τις διατάξεις του άρθρου 27 του 2076/92. 
δ) Την ανάγκη προσαρμογής των διατάξεων της προα- 
ναφερόμενης απόφασης στις συνθήκες που έχουν δια¬ 
μορφωθεί στο πιστωτικό σύστημα, αποφάσισε τα ακό¬ 
λουθα: 

1. Επιτρέπεται η μεταξύ των πιστωτικών ιδρυμάτων που 
λειτουργούν στην Ελλάδα, εκχώρηση - αναδοχή των πό¬ 
σης φύσεως υποχρεώσεων και δικαιωμάτων που απορρέ¬ 
ουν από δανειστικές συμβάσεις σε δραχμές ή σε συνάλ¬ 
λαγμα, οι οποίες έχουν συναφθεί (I) με ελεύθερα διαπραγ¬ 
ματεύσιμους όρους καθώς και (II) στα πλαίσια των διατά¬ 
ξεων για τη χρηματοδότηση της βιοτεχνίας από το «ειδικό 
κεφάλαιο» της απόφασης ΝΕ 197/11/78, υπό την προϋ¬ 
πόθεση ότι καθίσταται δυνατή η εκχώρηση της αντίστοι¬ 
χης εγγύησης του Ελληνικού Δημοσίου. 

Διευκρινίζεται ότι οι προβλεπόμενες στην παρούσα πα¬ 
ράγραφο πράξεις μπορούν να διενεργοΰνται και με πιστω¬ 
τικά ιδρύματα που λειτουργούν στο εξωτερικό. 

2. Η απόφαση ΕΝΠΘ 373/18/5.11.87, όπως ισχύει, κα- 
ταργείται. 

Με την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές Αντίγραφο 
Αθήνα, 5 Φεβρουάριου 1996 

Ο Γ ραμματέας 
Π. ΚΥΡΙΑΚΟΠΟΥΛΟΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 5/Α716.1.1996 όπου δημοσιεύτηκε το 9/ 
9.1.1996 Προεδρικό Διάταγμα που αφορά «Διατάξεις που 
αφορούν στα Τοπικά κλιμάκια Επιθεώρησης Πλοίων» γίνο¬ 
νται οι παρακάτω διορθώσεις σφαλμάτων: 

α) Στο άρθρο 4 παρ. 4 στον πέμπτο στίχο αντί του 
εσφαλμένου «ανάλοα» στο ορθό «ανάλογα». 

β) Στο άρθρο 5 παρ. 2 στον πρώτο στίχο αντί του εσφαλ¬ 
μένου «ΚΤΕΠ» στο ορθό «ΤΚΕΠ». 

γ) Στο άρθρο 6 παρ. 5 (β) στον δέκατο τρίτο στίχο αντί 
του εσφαλμένου «πλοίοι» στο ορθό «πλοίου». 

δ) Στο άρθρο 6 παρ. 8(β) στον δωδέκατο στίχο αντί του 
εσφαλμένου «ελευθεροπολοίας» στο ορθό «ελευθερο- 
πλοίας». 

ε) Στο άρθρο 7 παρ. 1 στον ένατο στίχο αντί του εσφαλ¬ 
μένου «ατο» στο ορθό «στο». 

(Από το ΥΕΝ) 

-♦- 

(5) 

Στο Π.Δ. 22/96 «Πειθαρχικό Δίκαιο Αστυνομικού Προσω¬ 
πικού που δημοσιεύθηκεστοΦΕΚ 15/18.1.96 (τ.Α ) γίνο¬ 
νται οι εξής διορθώσεις: 


Στο προοίμιο προστίθεται η παραλεκρθείσα φράση 
«Έχοντας υπόψη:». 

2. Στο άρθρο 9 παρ. 2 και στον έκτο στίχο το εσφαλμένο 
«με διαταγή του Γενικού Γραμματέα ή του Αρχηγού» στο 
ορθό «με διαταγή του Υπουργού ή του Αρχηγού». 

3. Στο άρθρο 61 το εσφαλμένο «αρχίζει μετά από τρεις 
μήνες» στο ορθό «αρχίζει μετά από ένα μήνα». 

(Από το Υπουργείο Δημ. Τάξης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Β 

» ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ . (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ, ^ ^ Α 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απδ 16 σελίδες και άνω προσαύξηση 100 δρχ. ανάδσέλιδο ή μέροςαυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 * 

25.000 » 

10.000 » 

5.000 » 

10.000 » 

3.000 » 

150.000 » 

10.000 » 

1.500 δρχ. 

2.500 . 

500 · 

2.500 · 

1.250 · 

500 » 

250 · 

500 * 

150 . 

7.500 » 

500 » 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 - 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00" έως 13.00’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













